Valencia CF

**Valencia Club de Fútbol** je profesionalni nogometni klub iz Valencije, Španija. Takmiči se u La Ligi. Jedan je od najboljih i najuspješnijih nogometnih klubova u Španiji.

Klub je osnovan 1919. godine. U svojoj historiji je šest puta osvajao trofej La Lige, sedam puta kup kralja, dva puta Kup velesajamskih gradova, te ima jedan trofej Kupa UEFA, kao i jedan trofej Kupa pobjednika kupova, također je u dva navrata bio osvajač UEFA Superkupa. Valencia je dva puta igrala u finalu Lige prvaka, ali oba puta je poražena. Prvi put sezone 1999-2000. od Real Madrida, a drugi put sezone 2000-2001. godine od njemačkog Bayerna. Valencia je također bila član grupe G-14, a sada je član Evropskog udruženje klubova.

Od 1923. godine domaće utakmice igra na stadionu Mestalla čiji je kapacitet 55.000 sjedećih mjesta. Klub će se uskoro preseliti na novi stadion *Nou Mestalla* koji će imati kapacitet od 75.000 sjedećih mjesta. Trenutno je u izgradnji, a nalazit će se u sjevero-zapadnom djelu grada. Velencia ima dugogodišnje rivalstvo s Levanteom koji se također nalazi u Valenciji, te s Villarrealom koji se nalazi u Valensijskoj Zajednici.

U Valenciji su nogometnu karijeru počeli brojni nogometaši, među kojima se izdvajaju: Raul Albiol, Andres Palop, Miguel Ángel Angulo, David Albelda, Gaizka Mendieta i David Silva.

## Historija 
Valencia CF je osnovana 18. marta 1919. godine. Prvi predsjednik kluba je bio Octavio Augusto Milego Diaz. On je izabran nasumce, bacanjem novčića. Svoju prvu službenu utakmicu Valencia je odigrala 21. maja 1919. protiv Gimnástica. Rezultat je glasio 1-0 u korist Valencije.

Svoje domaće utakmice Valencia je prvobitno igrala na stadionu *Algirós* koji je otvoren 7. decembra 1919. Četiri godine kasnije prelazi na stadion Mestalla. U prvoj utakmici na Mestalli Valencia je igrala protiv Castellóna, a utakmica je završila rezultatom 0-0. Narednog dana Valencia je ponovo igrala sa istim protivnikom, a slavila je pobjedom od 1-0. Iste godine osvajaju regionalno prvenstvo, a tim su uspjehom dobili pravo učestvovanja u španskom kupu.

Nakon španskog građanskog rata 1941. godine Valencia osvaja kup kralja. U finalu je bila bolja od Espanyola. U sezoni 1941-1942. po prvi puta osvaja La Ligu. Kasnijim dobrim rezultatima u sezonama 1943-1944. i 1946-1947. još dvaput osvaja špansku ligu.

Tokom 1950-ih Valencia ne uspjeva ponoviti dobre rezultate iz prethodnog perioda. Obnovom Mestalle povećan je kapacitet stadiona na 45.000 sjedećih mjesta. U ekipu stižu strani i domaći igrači među kojima i španski reprezentativac Antonio Puchades i holanđanin Faas Wilkes. Sezonu 1952-1953. završava na drugom mjestu, a naredne sezone osvaja kup kralja.

## Uspjesi 
***La Liga**
****Datoteka:Cup Winner.png (6)**: 1941/42, 1943/44, 1946/47, 1970/71, 2001/02, 2003/04.
***Segunda División**
****Datoteka:Cup Winner.png (2)**: 1930/31, 1986/87.
***Kup kralja**
****Datoteka:Cup Winner.png (7)**: 1941, 1948/49, 1954, 1966/67, 1978/79, 1998/99, 2007/08, 2018/19.
***Superkup Španije**
****Datoteka:Cup Winner.png (1)**: 1999.
***UEFA Liga prvaka**
****Datoteka:Cup Finalist.png (2)**: 1999/2000, 2000/01.
***Kup UEFA**
****Datoteka:Cup Winner.png (1)**: 2003/04.
***UEFA Kup pobjednika kupova**
****Datoteka:Cup Winner.png (1)**: 1979/80.
***UEFA Superkup**
****Datoteka:Cup Winner.png (2)**: 1980, 2004.

## Igrači 
*Posljednja izmjena: 14. januar 2020.*

(C)

## Reference 
## Vanjski linkovi 
*Službena stranica 
*Valencia na zvaničnoj stranici UEFA-e

*
Kategorija:Nogometni klubovi u Španiji
Kategorija:Klubovi La Lige
Kategorija:Nogometni klubovi osnovani 1919.
Kategorija:Sport u Valenciji